Diari Oficial de la Generalitat Valenciana


Sumari del DOGV 3133, del 01-12-1997 (1997/3373)

Bases que regiran la convocatòria per a proveir en propietat quatre places de tècnic auxiliar de trànsit.
---------------------------------------------------------------------------------------------------------

### Dades del document

Número de DOGV
:   3133

Data del DOGV
:   01-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3373


Data del document
:   05-11-1997

Organisme emissor
:   Ajuntament de València

Tipus de document
:   Anunci

Descriptors 

:   * València
    * concurs administratiu
    * administració local

Bases que regiran la convocatòria per a proveir en propietat quatre places de tècnic auxiliar de trànsit. [97/3373]
  
El Ple de l'Ajuntament, en la sessió plenària del dia 29 de novembre de 1996, va acordar les següents bases:
  
Bases que han de regir la convocatòria per a proveir en propietat quatre places de tècnic auxiliar de trànsit.
  
L'objecte d'aquestes bases, aprovades pel Ple de la corporació el dia 29 de novembre de 1996, és la provisió en propietat de quatre places de tècnic auxiliar de trànsit de l'escala d'administració especial, subescala de serveis especials, classe de funcions especials, grup C de titulació de l'article 25 de la Llei 30/1984, de 2 d'agost, de les quals es reserva una per a promoció interna i una altra per a persones amb minusvalideses en un grau de discapacitat igual o superior al 33%.
  
El procediment selectiu és el d'oposició lliure.
  
Normes generals
  
Primera. Nombre màxim de places que cal proveir
  
El tribunal no pot declarar que ha superat el procés selectiu un nombre d'aspirants superior al de places convocades.
  
Segona. Places de promoció interna
  
Els aspirants no podran participar simultàniament per ambdós sistemes d'accés. La contravenció d'aquesta norma determinarà l'exclusió dels qui no la indiquen en les sol·licituds pel que fa al torn de promoció interna, tret que en el termini relatiu a l'exposició de la llista provisional d'admesos l'interessat manifeste optar per l'altre torn.
  
Les places no cobertes per promoció interna passaran a les corresponents al sistema d'accés lliure.
  
Tercera. Requisits dels aspirants
  
Per a ser admés a aquest procés selectiu per a l'accés a la funció pública local, caldrà:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea, tindre la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
b) Tindre complits 18 anys i no excedir dels 55.
  
c) Posseir el títol de Batxiller Superior, Formació Professional de Segon Grau o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.
  
d) Posseir la capacitat física i psíquica necessàries per a l'exercici de les funcions dels llocs de treball afectats.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Per als aspirants del torn de promoció interna:
  
f) Complir els requisits exigits amb caràcter general i tindre una antiguitat d'almenys dos anys de serveis efectius en l'escala d'administració especial, subescala de serveis especials, grup D de titulació en l'Ajuntament de València.
  
Quarta. Forma i termini de presentació d'instàncies
  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'Oficina d'Informació Municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 3.900 pessetes. Es podrà adjuntar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.
  
Els citats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
En la instància caldrà indicar el torn pel qual s'opta.
  
Aquells que per estar afectats d'una minusvalidesa necessiten adaptacions per a la realització de les proves ho indicaran en l'apartat corresponent per tal que es puguen adoptar les mesures oportunes, que seran concedides a criteri del tribunal selectiu, després de fer un estudi y sempre que es garantisquen les condicions d'igualtat amb la resta de torns. En aquells casos en què se susciten dubtes sobre l'oportunitat del que s'ha sol·licitat, es podrà oir l'interessat, així com demanar assessorament i, si escau, col·laboració dels òrgans tècnics competents. En tot cas haurà d'haver congruència entre l'adaptació que se sol·licita i la naturalesa de l'exercici per al qual es demana ja que aquella no pot desvirtuar el sentit de la prova.
  
Així mateix hauran de fer una declaració expressa de complir els requisits exigits i de la capacitat per a l'exercici del lloc de treball. Si en el desenvolupament del procés selectiu se suscitaren dubtes en el tribunal quant a la capacitat de l'aspirant, pel torn de places reservades a persones amb discapacitat, per a l'exercici de les funcions de la plaça a què s'opta, es podrà sol·licitar el corresponent dictamen de l'òrgan competent. En aquest cas, fins que s'emeta el dictamen, l'aspirant podrà participar condicionalment en el procés selectiu, y quedarà en suspens la resolució definitiva sobre l'admissió o exclusió del procés fins a la recepció del dictamen.
  
Cinquena. Admissió dels aspirants
  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.
  
Expirat aquest termini, en el termini d'un mes, ampliable en els supòsits establits en la Llei 30/1992, per resolució es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base deu. En aquesta resolució, que es publicarà en el Butlletí Oficial de la Província, s'indicarà el termini de 10 dies per a esmena d'errades per als aspirants exclosos. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es publicaran en el Butlletí Oficial de la Província o es notificaran individualment als directament afectats.
  
Sisena. Tribunal
  
El tribunal per a aquesta selecció, estarà integrat pels següents membres, tots amb veu i vot:
  
Presidenta titular: alcaldessa de la corporació.
  
President suplent: regidor delegat de l'Àrea d'Administració General o membre de la corporació en qui delegue la presidenta titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.
  
Vocals:
  
Titular: un regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: un regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació, del grup A de titulació.
  
Suplent: un funcionari de carrera d'aquesta corporació, del grup A de titulació.
  
Titular: un funcionari de carrera d'aquesta corporació, del grup A de titulació, pertanyent a la mateixa àrea de coneixements.
  
Suplent: un funcionari de carrera d'aquesta corporació, del grup A de titulació, pertanyent a la mateixa àrea de coneixements.
  
Titular: Un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
Suplent: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
En cas d'absència del tribunal titular o suplent, la presidència li correspondrà al vocal regidor.
  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.
  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria tercera de les que s'hi recullen, tant pel que fa a les assistències dels membres del tribunal com la dels assessors i col·laboradors.
  
Els membres del tribunal podran ser recusats pels aspirants de conformitat amb el que preveuen els articles 28 i 29 de la Llei 30/1992.
  
Setena. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què es refereix la norma cinquena anterior.
  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal farà públics aquests anuncis en el tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.
  
Setena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en cas de força major degudament justificat i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic, i començarà per l'aspirant el primer cognom del qual comence per la lletra B insaculada, d'acord amb el resultat del sorteig públic que va tindre lloc per a determinar aquest aspecte.
  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen provistos del document nacional d'identitat.
  
Novena. Llista d'aprovats
  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Deu. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i els requisits exigits en la norma tercera de la present convocatòria.
  
Els aspirants proposats que hagen fet valer la seua condició de persones amb minusvalidesa hauran d'acreditar aquesta condició mitjançant certificat expedit per la Conselleria de Treball i Afers Socials o òrgans competents, en què haurà d'acreditar-se, a més de la discapacitat igual o superior al 33%, la seua capacitat per a exercir les tasques i funcions de la plaça.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es refereix la base tercera, que ja hagen sigut provades per a obtindre l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació d'aquests aspirants i la nul·litat subsegüent dels actes del tribunal en relació a aquests, sense perjudici de la responsabilitat en què hagen pogut incórrer per falsedat en la instància.
  
En el supòsit que l'aspirant fóra exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves, estiguen fora pel límit establit en la norma primera.
  
Els qui superen les proves selectives hauran d'acreditar els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat Valenciana. Els qui no puguen acreditar els dits coneixements hauran de comprometre's a la realització dels cursos de perfeccionament que siguen organitzats amb aquesta finalitat.
  
Onze. Nomenament
  
Una vegada complits els requisits precedents, es realitzarà el nomenament dels aspirants proposats, que hauran de prendre possessió del càrrec en el termini de 30 dies, a comptar des de l'endemà de la notificació del nomenament.
  
Dotze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no disposen aquestes bases.
  
Tretze. Normativa i recursos
  
1. La convocatòria es regirà, en allò que no disposen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril; Reial Decret 896/1991, de 7 de juny, com també per la normativa autonòmica valenciana sobre la funció pública, Text Refós de 26 de març de 1991, Decret 69/1986, de 2 de juny i altres normes reglamentàries.
  
2. Contra aquestes bases, l'acord aprovador de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Prèviament a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
3. Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
4. Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següents sessió i ho indicarà en la corresponent acta, tot això sense perjudici del que estableix la base tretze pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
Tretze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Normes específiques
  
Primera. Qualificació dels exercicis
  
Cadascun dels exercicis que figuren en el corresponent annex es qualificaran fins un màxim de 10 punts; quedaran eliminats els aspirants que no aconseguisquen un mínim de 5 punts en cadascun d'aquests.
  
El tribunal qualificador queda facultat per a determinar el nivell mínim exigit per a l'obtenció de les dites qualificacions, d'acord amb el sistema de valoració que s'adopte en cada prova.
  
Segona. Qualificació definitiva
  
La qualificació definitiva dels aspirants que hagueren superat els exercicis, estarà determinada per la suma de les qualificacions parcials. En el supòsit de puntuacions iguals, els empats es resoldran tenint en compte la major puntuació obtinguda en l'exercici pràctic; en cas de persistir l'empat, es considerarà la puntuació del tercer exercici i posteriorment la puntuació del primer exercici i si encara persistira l'empat, aquest es resoldrà a favor de l'aspirant de major edat.
  
ANNEX I
  
Exercicis
  
Primer exercici. De caràcter obligatori i eliminatori.
  
Consistirà a contestar per escrit un qüestionari de 60 preguntes, tipus test, relacionades amb els temes que figuren en l'annex II de les bases d'aquesta convocatòria.
  
El tribunal determinarà el temps de duració de l'exercici i la penalització de les errades immediatament abans de començar la prova, en funció de la dificultat d'aquesta.
  
Segon exercici. De caràcter obligatori i eliminatori.
  
Consistirà en la realització d'una o de diverses proves pràctiques, que determinarà el tribunal immediatament abans de la realització de l'exercici, relacionades amb les funcions pròpies dels llocs reservats a la subescala i categoria que es convoca i amb les matèries incloses en el programa que figura en l'annex II. El tribunal determinarà el temps de duració de la prova o proves, en funció de la dificultat que representen.
  
Tercer exercici. De caràcter obligatori i eliminatori.
  
Consistirà a desenvolupar, per escrit, durant un període màxim de dos hores, un tema de caràcter general determinat pel tribunal immediatament abans de començar l'exercici, d'entre dos o més propostes i relacionat amb el programa que figura com a annex II a aquesta convocatòria, encara que no es corresponga amb un epígraf concret d'aquest; els aspirants tindran àmplia llibertat pel que fa a la forma d'exposició de la prova.
  
En l'exercici es valorarà la formació general, els coneixements específics sobre la matèria, la claredat i l'ordre d'idees, la facilitat d'exposició escrita, l'aportació personal de l'aspirant i la capacitat de síntesi d'aquest.
  
ANNEX II
  
Programa
  
Tema 1. La Constitució espanyola de 1978. Principis generals. Drets i llibertats fonamentals dels espanyols. La Corona. Les Corts Generals. El govern y l'administració. El poder judicial.
  
Tema 2. Organització territorial de l'estat. Els estatuts d'autonomia. Especial referència a l'Estatut d'Autonomia de la Comunitat Valenciana. Principis generals i organització.
  
Tema 3. Fonts del dret públic. La llei: classes. El reglament: concepte i classes. Procediment d'elaboració. Altres fonts del dret administratiu.
  
Tema 4. Principis generals del procediment administratiu. Normes reguladores. Dies i hores hàbils. Còmput de terminis. Recepció i registre de documents. Les fases del procediment administratiu. El silenci administratiu.
  
Tema 5. La teoria de la invalidesa de l'acte administratiu. Actes nuls y anul·lables. Els recursos administratius. Principis generals. Classes: recurs ordinari, recurs de revisió. El recurs contenciós administratiu.
  
Tema 6. El municipi. El terme municipal. La població. Consideració especial del veí. Informació y participació ciutadana. Elements: població, territori i organització. Competències.
  
Tema 7. Les competències dels municipis. Els òrgans de govern i administració dels municipis. El funcionament dels òrgans col·legiats municipals. Règim de sessions.
  
Tema 8. El personal al servei de l'administració local. Classes de funcionaris. Personal laboral. Personal eventual. Drets i deures dels funcionaris públics. El règim disciplinari.
  
Tema 9. La regulació de les hisendes locals. Principals ingressos públics. El pressupost municipal. Règim jurídic de la despesa pública.
  
Tema 10. Capacitat d'interseccions.
  
Tema 11. Aforaments. Tipus. Plans d'aforament.
  
Tema 12. Detectors. Tipus. Intensitat i temps d'ocupació.
  
Tema 13. Velocitat. Tipus de velocitat. Velocitat comercial. Mètodes de mesurament de la velocitat.
  
Tema 14. Accidents. Tipus. Índex de perillositat.
  
Tema 15. Tipus de carrers. Autopistes urbanes. Autovies urbanes. Carrers col·lectors. Carrers locals.
  
Tema 16. Característiques dels sistemes viaris. Radis. Peralts. Corbes d'acord amb la planta.
  
Tema 17. Perfil longitudinal. Pendents. Corbes verticals.
  
Tema 18. Secció transversal. Carrils. Pendents transversals. Mitjanes. Voreres. Vorades.
  
Tema 19. Interseccions. Interseccions en Y. Interseccions en T. Rotondes.
  
Tema 20. Enllaços. Tipus d'enllaços.
  
Tema 21. Mesures d'ordenació de la circulació. Supressió de girs. Carrils amb trànsit asimètric. Sentits únics.
  
Tema 22. Preferències als transports públics. Carrils bus. Mesures de protecció.
  
Tema 23. Desviacions automàtiques del trànsit. Senyalització variable.
  
Tema 24. Senyalització vertical. Tipus de senyals. Criteris d'instal·lació.
  
Tema 25. Marques vials. Marques longitudinals. Marques transversals.
  
Tema 26. Semàfors. Elements que el componen. Definició de cicle, fase i repartiment.
  
Tema 27. Capacitat d'interseccions amb semàfors.
  
Tema 28. Repartiments de temps verd. Temps mínims. Temps morts.
  
Tema 29. Mesuraments en obres d'instal·lacions de semàfors. Certificacions d'obra.
  
Tema 30. Certificacions i mesuraments d'obra civil. Certificacions d'obra.
  
Tema 31. Reguladors: reguladors de temps fixos, actuats i semiactuats.
  
Tema 32. Efectes dels semàfors en el trànsit. Criteris d'instal·lació.
  
Tema 33. Coordinació de semàfors. Diagrama, espais-temps.
  
Tema 34. Procediments per a l'obtenció d'ones de programació. Vies de sentit únic. Vies de sentit dobles.
  
Tema 35. Reglament electrònic de baixa tensió.
  
Tema 36. Sistemes de semàfors centralitzats de biblioteca i elaboració de programes. Avantatges i inconvenients. Tipus d'ordinadors.
  
Tema 37. Ordenació de la circulació de vianants. Voreres. Refugis. Passos a desnivell. Carrers per a vianants.
  
Tema 38. Lleis i normes de circulació. La Llei de Seguretat Viària.
  
Tema 39. L'estacionament. Regulació de l'estacionament. Aparcaments subterranis.
  
Tema 40. Els transports públics urbans. Autobús. Tramvia. Metro. Els transports en la circulació.
  
Tema 41. La redacció d'un projecte i instal·lació d'obra. Mesuraments. Pressupostos. El control d'obra. Assajos. Aparells topogràfics. Nivell taquímetre.